Напомена: Mодел уговора представља садржину уговора који ће бити закључен са изабраним понуђачем. Понуђачи су дужни да попуне модел уговора и доставе га у понуди, уз додатну обавезу понуђача да приликом попуњавања електронске понуде на Порталу јавних набавки потврди да је упознат са садржином и да прихвата модел уговора.

**МОДЕЛ УГОВОРА О ЈАВНОЈ НАБАВЦИ ДОБАРА**

**Набавка хране за најугроженије породице избеглица и интерно расељених лица која живе на територији општине Савски венац , ЈН 2024/10**

**Закључен између:**

Наручиоца:

**Градска општина Савски венац**, са седиштем у Београду, улица Кнеза Милоша бр. 69, ПИБ 102759230, Матични број: 07031386, Број рачуна: 840-16640-66, Министарство финансија, Управа за трезор, коју заступа Милош Видовић, председник општине (у даљем тексту: **Наручилац**)

и

Понуђача:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

са седиштем у \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, улица \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ПИБ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Матични број: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Број рачуна: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Назив банке: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(у даљем тексту: **Продавац**),

(у случају да понуду доставља **Група понуђача:)**

Члан групе понуђача: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (пун назив или скраћени назив из АПР-а члана групе понуђача)

са седиштем у \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, улица \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ бр. \_\_\_\_\_\_, ПИБ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, Матични број: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(у случају да понуђач наступа са **Подизвођачем:)**

Подизвођач: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (пун назив или скраћени назив из АПР-а)

са седиштем у \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, улица \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ бр. \_\_\_\_\_\_, ПИБ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, Матични број: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

**ОСНОВ УГОВОРА:** Одлука Председника ГО Савски венац о спровођењу поступка јавне набавке бр.I-03-06-8.210/2024 од 24.06.2024. године и Одлука Председника ГО Савски венац о додели уговора у поступка јавне набавке бр. I-03-06-8.\_\_\_/2024 од \_\_\_\_\_\_.2024. године

**ОПШТЕ ОДРЕДБЕ**

Уговорне стране констатују:

* да је Наручилац, на основу члана 52. Закона о јавним набавкама („Сл. Гласник РС“ бр. 91/2019 и 92/23) и Одлуке Председника Општине Савски венац о спровођењу поступка јавне набавке, спровео поступак јавне набавке добара ЈН 2024/10;
* да је процењена вредност јавне набавке: \_\_\_\_\_\_\_\_\_ динара (**попуњава Наручилац**);
* да су Јавни позив и Конкурсна документација објављени на Порталу јавних набавки;
* да је у поступку јавне набавке достављено \_\_\_\_\_\_\_\_\_ понуда (**попуњава Наручилац**);
* да је Продавац доставио понуду која у потпуности одговара спецификацији и условима из конкурсне документације која је оцењена као најповољнија, а која се налази у прилогу Уговора и саставни је део Уговора;
* да је Комисија за јавну набавку, у складу са чл. 145. Закона о јавним набавкама сачинила Извештај о поступку јавне набавке, а Председник Општине је у складу са чл. 146. Закона о јавним набавкама, донео Одлуку о додели уговора.

**Предмет уговора**

**Члан 1.**

Продавац је сагласан да за потребе Наручиоца изврши набавку, испоруку и транспорт хране за најугроженије породице избеглица и интерно расељених лица која живе на општини Савски венац, у виду пакета основних животних намирница, у свему према захтевима Наручиоца и Понуди Продаваца бр. \_\_\_\_\_\_\_\_\_\_\_\_ (**попуњава Наручилац**) од \_\_\_\_\_\_\_\_\_\_\_\_\_\_\_ (**попуњава Наручилац**) године и иста чини саставни део овог Уговора.

Уговор се примењује од дана закључења.

**Вредност уговора и начин плаћања**

**Члан 2.**

Уговорне стране су сагласне да укупна вредност уговора износи **\_\_\_\_\_\_\_\_\_\_\_\_\_\_\_\_\_\_\_\_** (словима: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) динара без пдв (**попуњава Продавац**), која се увећава за износ ПДВ-а обрачунат по одговарајућој стопи и износи \_\_\_\_\_\_\_\_\_\_\_\_\_\_\_\_\_\_ (словима: \_\_\_\_\_\_\_\_\_\_\_\_\_\_\_\_\_\_\_\_\_\_) динара са пдв (**попуњава Продавац)**.

Укупна уговорена цена из става 1. овог члана се заснива на јединичним ценама датим у понуди. Јединична цена је фиксна за време трајања уговора.

Јединична цена и укупна уговорена цена обухватају и све зависне трошкове, као што су набавка, паковање, транспорт и испорука на локације које одреди Наручилац.

**Члан 3.**

Уговорне стране су сагласне да се плаћање врши након испоруке, на основу регистроване исправне фактуре, у року који не може бити дужи од 45 дана, од дана пријема рачуна, што је прописано Законом о роковима измирења новчаних обавеза у комерцијалним трансакцијама ("Сл. Гласник РС",бр. 119/2012, 68/2015, 113/2017, 91/2019, 44/2021, 44/2021 – др.закон, 130/2021, 129/2021 - др.закон и 138/2022).

Исправна фактура подразумева да је Продавац у фактури навео број овог уговора, да је иста издата у складу са условима из Понуде Продавца.

**Обавезе Наручиоца**

**Члан 4.**

Наручилац се обавезује да ће Продавацу исплатити уговорену цену из члана 2. Уговора на начин прописан у члану 3. Уговора.

Наручилац се обавезује да исплaти уговорену цену на рачун Продавац број \_\_\_\_\_\_\_\_\_\_\_\_\_\_\_\_\_\_\_\_\_\_ , код пословне банке \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **(попуњава Продавац)**.

Наручилац се обавезује да ће Продавацу достави писану поруџбину у којој се наводи термин испоруке, количина пакета и локација испоруке.

Наручилац се обавезује да након испоручених добара потпише Отпремницу и Записник о квалитативно-кавнтитативном пријему добара.

**Обавезе Продаваца**

**Члан 5.**

Продавац се обавезује да добра из члана 1. овог Уговора **испоручи** **у року од 2 (два) месеца**, почев од дана закључења уговора.

Продавац се обавезује да добра из члана 1. овог Уговора испоручи по квалитету и задатим условима из Техничке спецификације и Понуде, а у термину, количини и на локације које одреди Наручилац у писаној поруџбини. Испорука се врши сукцесивно, на територији општине Савски венац, на локацијама које одреди Наручилац.

Продавац је дужан да одмах потврди пријем поруџбине коју достави Наручилац, а најкасније до краја радног времена када је примио писану поруџбину, осим у случају када је иста послата на крају радног времена, којом приликом врши потврду пријема писане поруџбине сутрадан у преподневним часовима.

Продавац се обавезује да добра испоручи у року датом у поруџбини овлашћеног лица Наручиоца под претњом последица због пропуштања.

Продавац се обавезује да након сваке испоруке добара потпише Отпремницу и Записник о квалитативно-кавнтитативном пријему добара.

**Праћење извршења уговора и рекламација**

**Члан 6.**

Наручилац ће решењем одредити лице које ће бити задужено за праћење извршења уговора.

Лице задужено од стране Наручиоца за праћење извршења уговора врши писану поруџбину у име наручиоца и контролу испоручених добара, у складу са одредбама уговора.

У случају да испоручена добра садрже недостатке у односу на опис из Техничке спецификације и одредби уговора, лице задужено за праћење извршења уговора саставља Рекламациони записник којим даје рок и налог за поступање у циљу отклањања грешака.

Уколико Продавац не поступи у складу са одредбама из претходног става Наручилац може тражити раскид уговора и надокнаду за неизвршену набавку у складу са поруџбином.

**Средство финансијског обезбеђења уговора**

**Члан 7.**

Уговорне стране су се споразумеле да као средство обезбеђења извршења јавне набавке Продавац достави Наручиоцу једну бланко соло меницу са Меничним овлашћењем, Потврдом пословне банке о извршеној регистрацији менице и картоном депо потписа и то:

* за добро извршење посла у вредности од 10% уговорене вредности, без обрачунатог ПДВ, у року од 3 (три) дана од дана потписивања уговора, са важношћу 60 (шездесет) дана дуже од истека рока за извршење посла.

Наручилац ће уновчити меницу уколико Продавац не изврши своју обавезу у року и на начин предвиђен уговором. По извршењу обавеза, средство финансијског обезбеђења по основу овог уговора, може бити враћено Продавцу, на његов захтев.

Меница мора бити потписана оригиналним потписом од стране законских заступника. Менична овлашћења која прате меницу морају бити потписана оригиналним потписом лица која су потписала меницу. Ако се за време трајања уговора промене рокови за извршење уговорне обавезе, важност средства финансијског обезбеђења мора да се продужи.

**Рок важења уговора**

**Члан 8.**

Уговор се закључује на период до извршења комплетне набавке, тј. **на период до 2 (два) месеца,** почев од дана закључења уговора.

Уговор престаје и раније услед утрошка уговорених средстава.

**Раскид уговора**

**Члан 9.**

Уговор може престати и једностраним раскидом због неиспуњења уговорених обавеза и не поштовања рокова, који свака од уговорних старана може дати у писаној форми.

Наручилац има право на једнострани раскид уговора у случајевима када Продавац :

* не испуњава уговорне обавезе,
* неоправдано пропусти да прими поруџбину,
* неоправдано пропусти да изврши потврду пријема поруџбине;
* не испуњава уговорене обавезе у уговореном року или се основано може очекивати да исте неће испунити у року,
* у примереном року не поступи по рекламационом записнику Наручиоца;

У случају једностраног раскида уговор се сматра раскинутим истеком рока од 8 (осам) дана од дана пријема писаног обавештења о раскиду.

У случају немогућности уручења писаног обавештења о раскиду, уговор се сматра раскинутим по истеку рока од 8 дана од дана стављања обавештења о раскиду на огласној табли ГО Савски венац у Београду.

У случају раскида уговора, уговорне стране су дужне да регулишу сва дуговања и потраживања, настала из уговора, односно да измире сва доспела, а неизмирена потраживања, која су настала до дана раскида Уговора.

**Измене уговора**

**Члан 10.**

Уговорне стране су сагласне да се евентуалне измене и допуне уговора, у току трајања истог, могу вршити без спровођења новог поступка јавне набавке, у складу са одредбама чл 154. – 162. ЗЈН („Службени гласник РС“ 91/2019 и 92/23), уколико се не мења природа уговора у односу на првобитно закључен уговор.

**Прелазне и звршне одредбе**

**Члан 11.**

У случају да настану ситуације које овим Уговором нису предвиђене, примењиваће се одредбе Закона о облигационим односима.

**Члан 12.**

Све евентуалне спорове уговорне стране ће решавати споразумно у духу сарадње и добрих пословних обичаја.

Евентуалне спорове које није могуће решити споразумно, решаваће Привредни суд у Београду.

**Члан 13.**

Овај уговор је сачињен у 6 (шест) истоветна примерка, од којих свака уговорна страна задржава по 3 (три) примерка.